Դանիալ Ախմետով

Դանիալ Կենժետաևիչ Ախմետով (, ), Ղազախստանի պետական գործիչ, վարչապետ  (2003-2007 թթ.), պաշտպանության նախարար (2007-2009 թթ.), Էներգետիկայի և ենթակառուցվածքների գծով Եվրասիական տնտեսական հանձնաժողովի Կոլեգիայի անդամ (նախարար) (2011-2014 թթ.), Արևելյան Ղազախստանի մարզի աքիմ (2014 թվականից),  Տնտեսագիտության դոկտոր։ Ղազախստանի հեծանվասպորտի ֆեդերացիայի նախկին նախագահ (պաշտոնաթող է եղել 2009 թվականի հոկտեմբերի 28-ին):

Կենսագրություն 
Սերվել է  կանժիգալի տոհմի արգին ցեղից։ Ավարտել է  Պավլոդարի ինդուստրիալ ինստիտուտի արդյունաբերական և քաղաքացիական շինարարության ֆակուլտետը (այժմ՝ Պավլոդարի պետական համալսարան),  ինժեներ-շինարարի մասնագիտությամբ։

1976-1981 թվականներին աշխատանքային գործունեությունը սկսել է որպես վարպետ, այնուհետև աշխատել է  «Պավլոդարբնակշին » տրեստի  տնաշինական կոմբինատում,  աշխղեկ։   1981-1983 թվականներից եղել է «Էկիբաստուզհանքշին» կոմբինատի շինարարական աշխատանքների գծով գլխավոր ինժեների տեղակալ։ 1983-1987 թվականներից եղել է ժողովրդական դեպուտատների Էկիբաստուզի քաղաքային խորհրդի գործադիր կոմիտեի նախագահի տեղակալ։ 1991-1992 թվականներին աշխատել է «ԷկիբաստուզԷներգոԲնակԱրդՇին»  տրեստի  կառավարիչ, 1992-1993 թթ.՝ Էկիբաստուզի քաղաքային վարչության ղեկավար, 1993-1997 թթ.՝ Պավլոդարի մարզի աքիմ (մինչև 1995 թվականը՝ Պավլոդարի մարզային վարչության ղեկավար), 1997-1999 թթ.՝ Հյուսիս-Ղազախստանյան մարզի աքիմ, 1999 թվականի հոկտեմբերից՝  տեղակալ, 2000 թվականի դեկտեմբերից՝ Ղազախստանի վարչապետի առաջին տեղակալ։  Վարչապետի առաջին տեղակալի պաշտոնում համակարգել է արդյունաբերության, էներգետիկայի, գյուղատնտեսության, տրանսպորտի և կոմունիկացիաների, միգրացիոն և ժողովրդական քաղաքականության հարցերը։

2001 թվականի նոյեմբերին  նորից նշանակվել է Պավլոդարի մարզի աքիմ։  2003 թվականի հունիսի 13-ին  խորհրդարանի կողմից  հաստատվել է  Ղազախստանի Հանրապետության վարչապետի պաշտոնում։  2007 թվականի հունվարի 8-ին դիմում է ներկայացրել ՂՀ վարչապետի պաշտոնից հրաժարվելու վերաբերյալ, որն ընդունվել է։  2007 թվականի հունվարի 10-ին Ղազախստանի Հանրապետության նախագահի հրամանագրով  նշանակվել է Ղազախստանի Հանրապետության պաշտպանության նախարար։ 2009 թվականի հունիսի 17-ին  Ղազախստանի Հանրապետության նախագահի հրամանագրով  ազատվել է զբաղեցրած պաշտոնից։  2010 թվականի սեպտեմբերի 12-ին նրան նկատել են կորեական ծագումով ղազախ բիզնեսմեն Վլադիմիր Նիի թաղմանը։  2011 թվականի դեկտեմբերի 21-ին նշանակվել է  Էներգետիկայի և ենթակառուցվածքների գծով Եվրասիական տնտեսական հանձնաժողովի Կոլեգիայի անդամ (նախարար)։  2010 թվականի դեկտեմբերին պարզվել է, որ  Ղազախստանի նախկին վարչապետ Դանիալ  Ախմետովը, ղեկավարելով  էկոլոգիայի և էներգետիկայի ոլորտում գործունեություն իրականացնող ընկերություն, չի ցանկանում վերադառնալ քաղաքականություն, հայտնում է ՂազՏԱԳ գործակալությունը։ Գործակալության տեղեկության համաձայն Ախմետովը բավարարված է կյանքում տեղի ունեցած այդպիսի փոփոխությամբ, քանի որ ավելի շատ ժամանակ է անցկացնում հարազատների և մերձավորների հետ։ Այսպիսով նա վարում է առողջ կենսակերպ և զբաղվում հեծանվասպորտով։  Նախկին վարչապետը հերքում է այն լուրերը, թե իբր ինքը հրաժարականից հետո ցանկացել է ինքնասպանություն գործել։

2011 թվականի դեկտեմբերին Եվրասիական բարձրագույն տնտեսական խորհրդի  պետությունների ղեկավարների մակարդակով որոշում է կայացվում Ղազախստանից Դանիալ Կենժետաևիչ Ախմետովին նշանակել Եվրասիական տնտեսական հանձնաժողովի Կոլեգիայի անդամ (նախարար), որը պետք է համակարգեր  էներգետիկ քաղաքականության, բնական մենաշնորհների քաղաքականության, տրանսպորտային փոխադրումների, այդ թվում  երկաթուղային տրանսպորտի մատչելիության և սակագների կիրառման և ենթակառուցվածքների հարցերը։ 2014 թվականի նոյեմբերի 11-ին նշանակվել է Արևելյան Ղազախստանի մարզի աքիմ։ Բնակչության շրջանում նա ԲԿՏ համակարգում բարենորոգումներ կատարողի և լավագույն տնտեսվարողի համբավ է վայելել, սակայն  տեղական ինտելիգենցիայի որոշ ներկայացուցիչներ նրան մեղադրում էին  տարածաշրջանի խիստ ռուսիֆիկացման  և հակաիսլամական աշխարհայացքների, պետական ծառայողների մզկիթներ այցելելու արգելքի և կադրային քաղաքականության խստացման հարցերում։

Պարգևներ 
 Օտանի շքանշան (2017) 
 «Ղազախստանի Հանրապետության առաջին նախագահ, ազգի առաջնորդ Նուրսուլթան Նազարբաևի» շքանշան (2012 թ.)
 Բարիս 2-րդ աստիճանի շքանշան (2004 թ.)
 Բարիս 3-րդ աստիճանի շքանշան (1999 թ.)
 «Աստանա» հուշամեդալ (1998 թ.)
 «Ղազախստանի Հանրապետության անկախության 10 տարի» հոբելյանական մեդալ (2001 թ.)
 «ՂՀ  խորհրդարանի 10 տարի» մեդալ
 Բուրժան Մոմիշուլայի 90-ամյա հիշատակի պատվո նշան (20 փետրվարի 2009 թ.)
 «Աստանայի 10 տարի» մեդալ (2008 թ.)
 «Պատվո նշան» շքանշան (1986 թ.)
 «Եվրասիական տնտեսական միության ստեղծման գործում ավանդի համար» 1-ին աստիճանի մեդալ (մայիսի 13-ին 2015 թ. Եվրասիական տնտեսական միության բարձրագույն խորհուրդ)

Ծանոթագրություններ

Արտաքին հղումներ 
 Министерство обороны Казахстана 
 Страничка министра на сайте министерства 
 Даниал Ахметов вошел в состав коллегии Евразийской экономической комиссии

Ղազախստանի վարչապետներ
Տնտեսագիտական գիտությունների դոկտորներ
Ղազախստանի պետական գործիչներ